CELEX: 62007TN0462
Language: fi
Date: 2007-12-19 00:00:00
Title: Asia T-462/07: Kanne 19.12.2007 — GALP Energia España ym. v. komissio

23.2.2008   
            
            
               FI
            
            
               Euroopan unionin virallinen lehti
            
            
               C 51/50
            
         Kanne 19.12.2007 — GALP Energia España ym. v. komissio
   (Asia T-462/07)
   (2008/C 51/92)
   Oikeudenkäyntikieli: englanti
   Asianosaiset
   
      Kantajat: GALP Energia España SA (Madrid, Espanja), Petróleos de Portugal SA (Lissabon, Portugali) ja GALP Energia, SGPS, SA (Lissabon, Portugali) (edustaja: asianajaja M. Slotboom)
   
      Vastaaja: Euroopan yhteisöjen komissio
   Vaatimukset
   
               —
            
            
               Ensisijaisesti riidanalainen päätös on kumottava, tai
            
         
               —
            
            
               toissijaisesti kyseisen päätöksen 1, 2, ja 3 kohta on kumottava kantajia koskevilta osin, tai
            
         
               —
            
            
               toissijaisesti kyseisen päätöksen 2 kohta on kumottava siltä osin kuin siinä määrätään kantajille sakko, tai
            
         
               —
            
            
               toissijaisesti kantajille kyseisen päätöksen 2 kohdassa määrättyä sakkoa on kohtuullistettava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat kanteellaan sen EY 81 artiklan mukaisesta menettelystä (asia COMP/38710 — Bitumi, Espanja) 3.10.2007 tehdyn komission päätöksen K(2007)441 lopullinen kumoamista joko kokonaan tai osittain, jolla komissio totesi, että kantajat muiden yritysten ohella osallistuivat sellaisiin sopimuksiin ja yhdenmukaistettuihin menettelytapoihin kovuusluokan mukaan luokiteltavan bitumin markkinoilla Espanjassa, jotka liittyivät markkinoidenjakosopimuksiin ja hintojen yhdenmukaistamiseen.
   Kantajat esittävät vaatimustensa tueksi seuraavat kanneperusteet:
   
               —
            
            
               komissio on laiminlyönyt hyvän hallinnon periaatteen vastaisesti, sellaisena kuin se on vahvistettu Euroopan unionin perusoikeuskirjan 41 artiklassa, oikeudenmukaisen, huolellisen ja puolueettoman tutkimisen, koska se on korvannut oman, riippumattoman merkityksellisten tosiseikkojen tutkimisen muiden sakoista vapauttamista tai sakkojen lieventämistä pyytäneiden osapuolten epätäsmällisillä ja virheellisillä syytöksillä
            
         
               —
            
            
               komissio on väitetysti rikkonut EY 81 artiklaa ja asetuksen 1/2003 (1) 23 artiklan 2 kohtaa, koska se on tehnyt ilmeisiä arviointivirheitä ja soveltanut lainsäädäntöä virheellisesti todetessaan, että GALP Energia España osallistui asiakkaiden jakamiseen, seuranta- ja korvausjärjestelmiin tai muihin riidanalaisessa päätöksessä mainittuihin hintajärjestelyihin
            
         
               —
            
            
               komissio on lisäksi väitetysti rikkonut EY 81 artiklaa ja asetuksen 1/2003 23 artiklan 2 kohtaa, koska se on määrittänyt EY 81 artiklan väitetyn rikkomisen keston siten, että GALP Energia Españan osallisuus kiellettyihin järjestelyihin jatkui lokakuuhun 2002 saakka. Lisäksi kantajat väittävät, että komissio rikkoi yllä mainittuja säännöksiä heille maksettavaksi määrätyn sakon määrää vahvistaessaan
            
         
               —
            
            
               lopuksi kyseessä on vääristynyt todistelu ja EY 253 artiklassa määrätyn perusteluvelvollisuuden laiminlyöminen, koska komissio ei ole suorittanut huolellista ja riippumatonta tutkimusta.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).